Source: https://www.edilex.fi/uutiset/asiasanat/Saksa?perpage=20&offset=141
Timestamp: 2020-08-12 09:40:14+00:00
Document Index: 21416191

Matched Legal Cases: ['tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

357 hakuosumaa
1 - 20 .......... 81 - 100 101 - 120 121 - 140 141 - 160 161 - 180 181 - 200 201 - 220 221 - 240 .......... 341 - 357
28.1.2014 9.02
EU-tuomioistuimen ennakkoratkaisu piilevien arvonnousujen välittömästä verotuksesta ja pääomien vapaasta liikkuvuudestaEU-tuomioistuin on antanut ennakkoratkaisun saksalaisessa asiassa, joka koskee luovutusvoiton määrittämistä saksalaisen kommandiittiyhtiön verovuoden 2000 voittojen verotuksen vahvistamisen yhteydessä.
22.1.2014 8.46
EU-tuomioistuimen ennakkoratkaisu arvonlisäveron perusteen määrittämisestä matkustajille myönnettyjen alennusten yhteydessäKuudennen alv-direktiivin 77/388/ETY säännöksiä on tulkittava siten, että asiassa C-317/94, Elida Gibbs annetussa tuomiossa määriteltyjä periaatteita, jotka koskevat arvonlisäveron perusteen määrittämistä, ei sovelleta silloin, kun välittäjänä toimiva matkatoimisto myöntää loppukuluttajalle omasta aloitteestaan ja omalla kustannuksellaan alennuksen turistimatkojen järjestäjän pääasiallisen suorituksen hinnasta.
3.1.2014 16.02
EU-tuomioistuin: Tiekuljetuksia koskevaa CMR-sopimusta tulkittava Bryssel I -asetuksen tavoitteita ja periaatteita kunnioittaenBryssel I -asetus on esteenä kansainvälisessä tiekuljetuksessa käytettävästä rahtisopimuksesta Genevessä allekirjoitetun yleissopimuksen sellaiselle tulkinnalle, jonka mukaan jäsenvaltiossa nostetulla negatiivisella vahvistuskanteella tai annetulla negatiivisella vahvistustuomiolla ei ole samaa kohdetta eikä samaa perustetta kuin suorituskanteella, joka on nostettu saman vahingon perusteella samojen asianosaisten tai niiden oikeudenomistajien välillä toisessa jäsenvaltiossa.
25.11.2013 12.22
EU-tuomioistuimen ennakkoratkaisu valtiontukien lopettamisesta ja takaisinperinnästä halpalentoyhtiölle myönnettyjä tukia koskevassa asiassa Unionini tuomioistuin katsoi muun muassa, että kansallisen tuomioistuimen, jonka käsiteltäväksi on saatettu kanne, jolla vaaditaan lentoasemaa pitävän julkisen yrityksen halpalentoyhtiölle myöntämien etujen täytäntöönpanon lopettamista ja jo maksettujen määrien takaisin perimistä, on toteutettava kaikki tarpeelliset toimenpiteet mainitun toimenpiteen täytäntöönpanon keskeyttämistä koskevan velvollisuuden mahdollisesta rikkomisesta aiheutuvien seurausten määrittämiseksi. Kansallinen tuomioistuin voi tätä varten päättää keskeyttää kyseessä olevan toimenpiteen täytäntöönpanon ja määrätä jo maksetut määrät takaisin perittäviksi. Se voi myös määrätä väliaikaisia toimenpiteitä yhtäältä asianosaisten intressien ja toisaalta muodollisen tutkintamenettelyn aloittamista koskevan komission päätöksen tehokkaan vaikutuksen suojaamiseksi.
23.10.2013 13.51
EU-tuomioistuin: Lehdiltä voidaan vaatia ”ilmoitus”-termin mainitsemista maksullisissa julkaisuissaSopimattomia kaupallisia menettelyjä koskeva direktiivi ei ole esteenä sellaisen kansallisen säännöksen soveltamiselle, jonka mukaan lehtikustantajien on esitettävä erityinen maininta – kuten saksalaisessa asiassa termi ”ilmoitus” (”Anzeige”) – aikakauslehdissään olevissa kaikissa sellaisissa julkaisuissa, joista ne saavat maksun, ellei julkaisuja voida jo sijaintinsa ja ulkoasunsa perusteella yleisesti tunnistaa ilmoituksiksi.
22.10.2013 14.34
EU-tuomioistuimen ennakkoratkaisu maassa asuvien henkilöiden ja ulkomailla asuvien henkilöiden erilaisesta perintöverokohtelusta EY 56 ja EY 58 artiklaa on tulkittava siten, että ne ovat esteenä sellaiselle perintöveron laskemista koskevalle jäsenvaltion lainsäädännölle, jossa säädetään, että kyseisen jäsenvaltion alueella sijaitsevan kiinteistön perimisen yhteydessä veron perusteesta tehtävä vähennys on silloin, kun perinnönjättäjä ja perinnönsaaja asuivat kuolinhetkellä Sveitsin kaltaisessa kolmannessa maassa, pienempi kuin vähennys, jota olisi sovellettu, jos ainakin toinen heistä olisi tuolloin asunut edellä mainitussa jäsenvaltiossa.
22.10.2013 13.42
EU-tuomioistuin määritteli tuomioistuimen toimivallan rajoja kuluttajille suunnatussa rajat ylittävässä nettikaupassa Bryssel I asetuksen 15 artiklan 1 kohdan c alakohtaa on tulkittava siten, ettei siinä vaadita, että nettisivusto, jota on käytetty kaupallisen toiminnan tai ammattitoiminnan suuntaamiseen kuluttajan kotipaikan jäsenvaltioon, on syy-yhteydessä sopimuksen tekemiseen kyseisen kuluttajan kanssa. Tällaisen syy-yhteyden olemassaolo on kuitenkin viite siitä, että sopimus liittyy tällaiseen toimintaan.
22.10.2013 6.34
EU-tuomioistuimen ennakkoratkaisu biometristen passien hyväksyttävyydestä ja asetuksen pätevyydestä EU-tuomioistuin totesi saksalaisessa ennakkoratkaisuasiassa, jonka pääasian kantaja on kieltäytynyt luovuttamasta sormenjälkiään passia hakiessaan, että sormenjälkien ottamisella ja tallentamisella loukataan oikeutta yksityiselämän kunnioittamiseen ja oikeutta henkilötietojen suojaan. Loukkaaminen on kuitenkin perusteltavissa tavoitteella, jona on passien suojaaminen väärinkäyttöä vastaan. Asetuksen pätevyyteen vaikuttavia seikkoja ei tullut esille.
16.10.2013 8.02
EU-tuomioistuimen ennakkoratkaisu vakuutusyritystä edustavan korvausedustajan toimivallasta vastaanottaa tuomioistuinasiakirjoja EU-tuomioistuin katsoo saksalaisessa ennakkoratkaisuasiassa, että riittäviin toimivaltuuksiin, jotka korvausedustajalla on oltava, kuuluu tämän toimivalta ottaa pätevästi vastaan tiedoksi annettavia tuomioistuinasiakirjoja, jotka ovat tarpeen vahinkojen korvaamista koskevan menettelyn aloittamiseksi toimivaltaisessa tuomioistuimessa.
4.10.2013 8.45
EU-tuomioistuin: Sopimattomia kaupallisia menettelyjä koskevan direktiivin määräyksiä voidaan soveltaa lakisääteiseen sosiaaliturvajärjestelmään kuuluvaan sairauskassaanEU-tuomioistuin katsoo saksalaisessa ennakkoratkaisuasiassa, että sopimattomia kaupallisia menettelyjä koskevaa direktiiviä on tulkittava siten, että julkisoikeudellinen laitos, joka hoitaa lakisääteisen sairausvakuutusjärjestelmän hallinnoinnin kaltaista yleishyödyllistä tehtävää, kuuluu sen henkilölliseen soveltamisalaan.
30.9.2013 6.55
EU-tuomioistuimen ennakkoratkaisu ristiriitaisten tuomioiden tunnustamisesta Bryssel I -asetuksen 34 artiklan 4 alakohtaa, jossa säädetään tuomion tunnustamatta jättämisestä silloin, kun se on ristiriidassa toisessa valtiossa samaa asiaa koskevan ja samojen asianosaisten välillä, on tulkittava siten, ettei se kata saman jäsenvaltion tuomioistuinten antamia keskenään ristiriitaisia tuomioita.
17.9.2013 12.36
EU-tuomioistuimen ennakkoratkaisu työsopimukseen sovellettavasta laista Kansallinen tuomioistuin voi Rooman yleissopimuksen 6 artiklan 2 kohdan loppuosan määräyksen perusteella jättää soveltamatta sen valtion lakia, jossa työtä tavallisesti tehdään, jos kaikista olosuhteista ilmenee, että kyseinen sopimus liittyy läheisemmin johonkin toiseen valtioon.
13.9.2013 10.07
EU-tuomioistuimen ennakkoratkaisu julkisoikeudellisen ammatillisen yhdistyksen pitämisestä "hankintaviranomaisena"EU-tuomioistuin on antanut ennakkoratkaisun hankintadirektiivin 1 artiklan 9 kohdan toisen alakohdan c alakohdan tulkinnasta saksalaisessa pääasiassa, jossa on kyse siitä, voidaanko lääkärien ammatillisen yhdistystä, joka oli tehnyt hankintasopimus toisen yrityksen kanssa tarjouspyynnön jälkeen, pitää hankintaviranomaisena. Kysymyksen perusteella nimittäin määräytyi se, oliko hylätyn tarjouksen tekijän valitus otettava tutkittavaksi.
12.9.2013 10.32
Deutsche Bahnin ja sen tytäryhtiön tiloissa saatiin määrätä tehtäväksi kilpailusääntöjen noudattamista koskevia tarkastuksiaUnionin yleinen tuomioistuin on hylännyt Deutsche Bahnin vaatimukset komission tekemän kolmen tarkastuspäätöksen, joissa oli määrätty asetuksen 1/2003 20 artiklan 4 kohdan nojalla tarkastuksista Deutsche Bahn AG:ssä ja kaikissa sen tytäryhtiöissä, kumoamiseksi.
19.7.2013 14.17
EU-tuomioistuin: Saksassa liian tiukat ehdot ulkomaan opintotuelle – entä Suomessa? Saksan lain mukaan opintotukea ulkomaille voitiin myöntää yli vuoden ajaksi vain opiskelijalle, jolla oli ulkomailla oleskelun alkaessa ollut vakinainen asuinpaikka Saksassa vähintään kolmen vuoden ajan. EU-tuomioistuimen 18.7.2013 antaman ennakkoratkaisun mukaan Saksan asuinpaikkaedellytys on liian ankara. Suomi edellyttää, että opiskelijalla on ollut kotikunta Suomessa vähintään kaksi vuotta opintojen alkamista edeltävien viiden vuoden aikana.
20.5.2013 9.21
EU-tuomioistuimen ennakkoratkaisu vanhuuseläkkeen epäämisestä toisesta maasta saadun leskeneläkkeen perusteellaEU-tuomioistuin katsoo puolalaisessa ennakkoratkaisuasiassa, ettei henkilöllä voi olla samanaikaisesti kahta vakinaista asuinpaikka kahden eri jäsenvaltion alueella. Eläkelaitos ei voi pätevästi peruuttaa oikeutta vanhuuseläkkeeseen ja vaatia perusteettomasti maksetuiksi väitettyjen eläkkeiden palauttamista sillä perusteella, että etuudensaaja saa leskeneläkettä toisesta jäsenvaltiosta, jonka alueella hänellä on myös ollut asuinpaikka. Vanhuuseläkettä voidaan kuitenkin alentaa toisessa jäsenvaltiossa saatujen etuuksien määrällä.
7.5.2013 11.05
EU-tuomioistuin: EU-asetus ei estä ihmisravinnoksi soveltumattoman elintarvikkeen nimen ja sen valmistaneen yrityksen nimen julkaisemistaElintarvikelainsäädäntöä koskevista yleisistä periaatteista ja vaatimuksista annetun asetuksen 178/2002 10 artikla ei ole esteenä kansalliselle lainsäädännölle, jossa sallitaan yleisölle tiedottaminen ilmoittamalla elintarvikkeen nimi sekä yritys, jonka nimellä tai toiminimellä elintarviketta valmistettiin, käsiteltiin tai saatettiin markkinoille, kun tällainen elintarvike on ihmisravinnoksi soveltumaton mutta ei kuitenkaan terveydelle haitallinen.
24.4.2013 14.03
EU-tuomioistuimen ennakkoratkaisu tavaramerkin tosiasiallisen käytön käsitteen tulkinnasta farkkujen takataskuihin ommeltua punaista kangaslipuketta koskevassa asiassaTavaramerkin tosiasiallista käyttöä koskeva edellytys voi täyttyä silloin, kun rekisteröityä tavaramerkkiä, joka on tullut erottamiskykyiseksi käytettäessä toista moniosaista tavaramerkkiä, jonka osa se on, käytetään vain tämän toisen moniosaisen tavaramerkin kautta, tai silloin, kun sitä käytetään vain yhdessä toisen tavaramerkin kanssa ja myös molemmat tavaramerkit yhdessä on rekisteröity tavaramerkiksi.
24.4.2013 10.31
EU-tuomioistuimen ennakkoratkaisu ilman ympäristöarviointia hyväksytyn asemakaavan pätevyyttä koskevassa asiassaTiettyjen suunnitelmien ja ohjelmien ympäristövaikutusten arvioinnista annetun direktiivin 2001/42/EY 3 artikla 5 kohta on esteenä Saksan kaltaiselle lainsäädännölle, jonka mukaan sellaisen laadullisen edellytyksen noudattamatta jättämisellä, joka asetetaan direktiivin täytäntöönpanosäädöksellä tietyntyyppisen asemakaavan hyväksymisen vapauttamiseksi direktiivin mukaisesta ympäristöarvioinnista, ei ole merkitystä kaavan pätevyyteen.
27.3.2013 15.41
EU-tuomioistuimelta kaksi sijoitusrahastojen hallinnoinnin arvonlisäverollisuutta koskevaa ennakkoratkaisua EU-tuomioistuin on antanut kaksi ratkaisua, jotka määrittävät arvonlisäverottomana rahoituspalveluna pidettävää rahaston hallinnointia.